stanford-oval/wikipedia huggingface dataset:
Millie Bobby Brown
Filmografia

| Elokuvat> Vuosi | Elokuvat> Suomenkielinen nimi | Elokuvat> Alkuperäinen nimi | Elokuvat> Rooli | Elokuvat> Muuta |
| --- | --- | --- | --- | --- |
| 2018 | Spheres: Songs of Spacetime | Spheres: Songs of Spacetime | kertoja (ääni) | osio: ”Chorus of the Cosmos” |
| 2019 | Godzilla II: King of the Monsters | Godzilla: King of the Monsters | Madison Russell |  |
| 2020 | Enola Holmes | Enola Holmes | Enola Holmes | myös tuottajana |
| 2021 | Godzilla vs. Kong | Godzilla vs. Kong | Madison Russell |  |
| 2022 | Enola Holmes 2 | Enola Holmes 2 | Enola Holmes | myös tuottajana |
| 2024 | Damsel | Damsel | prinsessa Elodie | myös vastaavana tuottajana |
| 2024 | The Electric State | The Electric State | Michelle | jälkituotannossa |
| Televisio> Vuosi | Televisio> Suomenkielinen nimi | Televisio> Alkuperäinen nimi | Televisio> Rooli | Televisio> Muuta |
| --- | --- | --- | --- | --- |
| 2013 | Once Upon a Time in Wonderland | Once Upon a Time in Wonderland | Liisa nuorena | 2 jaksoa |
| 2014 | Intruders | Intruders | Madison O’Donnell | 8 jaksoa |
| 2014 | NCIS Rikostutkijat | NCIS | Rachel Barnes | Jakso: ”Vanhemman vastuulla” |
| 2015 | Moderni perhe | Modern Family | Lizzie | Jakso: ”Closet? You'll Love It!” |
| 2015 | Greyn anatomia | Grey’s Anatomy | Ruby | Jakso: ”Maa järisee” |
| 2016–2025 | Stranger Things | Stranger Things | Jane Hopper / Eleven | päärooli |
| 2020 | Mariah Carey’s Magical Christmas Special | Mariah Carey’s Magical Christmas Special | itsenään | televisiospesiaali |
Aiheesta muualla

Wikimedia Commonsissa on kuvia tai muita tiedostoja aiheesta .
Millie Bobby Brown Internet Movie Databasessa. (englanniksi)
Millie Bobby Brown Phoenixin Comic-Conissa vuonna 2016.
Millie Bobby Brown San Diegon Comic-Conissa vuonna 2018.
Montpellier’n yliopisto

| Montpellier’n yliopisto> Université de Montpellier |
| --- | --- |

 lat. Universitas Montempestellarium 
Perustettu:  1289
Tyyppi:  julkinen
Rehtori:  Philippe Augé
Opiskelijoita:  49000
Sijainti:  Montpellier, Marseille, Hérault  Ranska
Yhteistyö:  Coimbra-ryhmä
Sivusto:  http://www.umontpellier.fr/
Montpellier’n yliopisto on ranskalainen julkinen tutkimusyliopisto Montpellier’ssä, Kaakkois-Ranskassa. Vuonna 1289 perustettu yliopisto on yksi maailman vanhimmista yliopistoista.
Yliopisto oli jaettu 45 vuoden ajan 1970–2015 kolmeen yliopistoon (Montpellier’n yliopisto 1, Montpellier’n yliopisto 2 ja Montpellier’n Paul Valéry -yliopisto 3). Vuonna 2015 perustettiin uusi Montpellier’n yliopisto kahdesta ensimmäisestä yliopistosta. Paul Valéry -yliopisto Montpellier pysyi kuitenkin erillisenä yksikkönä.
Historia

Montpellier'n yliopiston perinteisenä perustamisvuotena pidetään joko vuotta 1220, jolloin paavi Honorius III:n legaatti, kardinaali Konrad von Urach, laati yliopiston säännöt, tai vuotta 1289 jolloin paavi Nikolaus IV vahvisti yliopiston perustamisen bullassaan Quia Sapientia.
Yliopiston historia ulottuu kuitenkin tätä varhaisempiin aikoihin. Vapaita taitoja opettaneita kouluja oli Montpellier'issä jo paljon aiemmin; on mahdollista, että ne juontavat juurensa gallialais-roomalaisiin retoriikan ja grammatiikan kouluhin. Lakitieteen koulun perusti italialainen oppinut Placentinus, joka saapui Bolognasta 1160 ja toimi opettajana Montpellier'issa.
Yliopiston kuuluisa lääketieteellinen tiedekunta sai mahdollisesti alkunsa Al-Andalusissa oppinsa saaneiden lääkärien perustamana. Varmuudella tiedetään, että Montpellier'ssa oli tunnettuja lääkäreitä jo vuonna 1137, ja tiedekunta pitää itseään maailman vanhimpana yhtäjaksoisesti toimineena lääketieteen oppilaitoksena. Humanisti François Rabelais ja ennustaja Nostradamus opiskelivat lääketiedettä Montpellier'ssa; jälkimmäinen erotettiin kun havaittiin hänen harjoittaneen lääkärille sopimattomana pidettyä apteekkarin ammattia. Yliopiston yhteydessä on Ranskan vanhin kasvitieteellinen puutarha, Jardin des plantes de Montpellier, joka perustettiin 1593.
Teologinen tiedekunta sai alkunsa oppineiden kaupungin luostareissa ja konventeissa pitämistä luennoista. Ranskan kuningas Juhana II:n säilyneet kirjeet osoittavat, että Montpellier'ssa oli itsenäinen teologinen tiedekunta jo 1350. Paavi Martinus V vahvisti sen aseman bullallaan 1421, joka yhdisti sen läheisesti oikeustieteelliseen tiedekuntaan. Kalvinismin alueellinen menestys 1500-luvulla ravisteli katolista tiedekuntaa, joka palautettiin v. 1622. Tämän jälkeenkin dominikaanien ja jesuiittojen kiistat haittasivat tiedekunnan toimintaa, kunnes se lakkautettiin Ranskan vallankumouksessa.
Ranskan vallankumouksen puhjettua 1793 Montpellier, kuten muutkin Ranskan provinssiyliopistot, joutui sulkemaan ovensa. Luonnontieteellinen ja humanistinen tiedekunta perustettiin uudelleen 1810 ja oikeustieteellinen 1880. Lääketieteellinen tiedekunta jatkoi toimintaansa myös vallankumousajan läpi, tosin aluksi salassa.
Vuoden 1968 kuohunnan seurauksena Montpellier'n yliopisto uudelleenorganisoitiin 1969 ja jaettiin kolmeen yliopistoon: Montpellier’n yliopisto 1, joka käsitti entiset lääketieteen, oikeustieteen ja taloustieteen tiedekunnat; Montpellier’n yliopisto 2, joka käsitti luonnontieteiden ja tekniikan tiedekunnat; ja Montpellier’n Paul Valéry -yliopisto, johon siirtyi yhteiskunta- ja humanistiset tieteet. Vuonna 2015 yliopistot 1 ja 2 yhdistyivät takaisin, mutta kolmas on jatkanut itsenäisenä Paul Valéryn yliopistona.
Kuuluisia henkilöitä > Opettajia

Antonius Padovalainen, alun perin Fernando Martins de Bulhões
Bernardus Trilialainen
Guillaume de Grimoard, myöhemmin paavi Urbanus V
Alexander Grothendieck
Ramon Llull
Pedro Martínez de Luna y Pérez de Gotor, myöhemmin vastapaavi Benedictus XIII
Guillaume de Nogaret
Kuuluisia henkilöitä > Opiskelijoita

Dacian Cioloș, romanialainen agronomi ja poliitikko
Auguste Comte, ranskalainen filosofi, positivismin perustaja
Francesco Petrarca, renessanssiajan oppinut ja runoilija; pidetään humanismin perustajana
François Rabelais, humanisti ja kirjailija
Alexander Grothendieck, ranskalais-saksalainen matemaatikko ja Fieldsin mitalin saaja
Enver Hoxha, Albanian diktaattori
Taha Hussein, egyptiläinen kirjailija
Albert Zafy, Madagascarin presidentti v. 1993–96
Khieu Samphan, Kamputsean valtionpäämies Pol Potin punakhmerien valtakaudella
Nostradamus, ranskalainen apteekkari ja ennustaja
Raja Rao, intialainen kirjailija, sai Neustadt-palkinnon vuonna 1988
Sahle-Work Zewde, etiopialainen poliitikko ja Etiopian ensimmäinen naispuolinen presidentti
Andreas Vesalius, alankomaalainen lääkäri ja anatomi, modernin anatomian perustaja
Shi Zhengli, kiinalainen virustutkija
Aiheesta muualla

Wikimedia Commonsissa on kuvia tai muita tiedostoja aiheesta .
Yliopiston kotisivut (englanniksi) (ranskaksi)
Paavi Nikolaus IV:n bulla, jolla Montpellier'n yliopisto perustettiin
Näkymä Montpellier'n kasvitieteellisestä puutarhasta
Marcus Gunn -vilkkuluomioireyhtymä

Lievä Marcus Gunn -vilkkuluomioire naisella
Marcus Gunn -vilkkuluomioireyhtymä on kolmoishermon kehityksen lievän poikkeavuuden aiheuttama synnynnäinen oireyhtymä. Siitä kärsivän henkilön alaleuan liike aiheuttaa silmäluomen nousevan liikkeen, joka yleensä on toispuoleinen. Yleensä oireyhtymään liittyy ptoosi eli riippuluomisuus. Marcus Gunn -vilkkuluomioireyhtymä aiheuttaa noin viisi prosenttia synnynnäisistä ptooseista. Toisinaan oireyhtymän on myös raportoitu syntyneen epäonnistuneen leikkauksen tai trauman seurauksena.
Marcus Gunn -vilkkuluomioireyhtymään liittyvä vilkkuluomioire on ensisijaisesti kosmeettinen haitta ja voi lieventyä iän myötä. Ptoosi on tavallisin liitännäisoire, mutta myös alaspäin suuntautuva karsastaminen on mahdollista. Harvoin on raportoitu oireyhtymän yhteydessä myös huuli- ja suulakihalkioita sekä koloboomaa. Noin puolella potilaista Marcus Gunn -vilkkuluomioireyhtymän katsotaan olevan geneettistä alkuperää. Se periytyy autosomin kautta. Marcus Gunn -vilkkuluomioireyhtymään liittyvää kosmeettista haittaa voidaan vähentää kirurgisin keinoin. Yläluomea saatetaan myös kirurgisesti kohottaa. Heikommin näkevää silmää vahvistava peittohoito saattaa olla tarpeellinen ptoosin näön kehitykseen tuottaman haitan ehkäisemiseksi. Oireyhtymä on nimetty Robert Marcus Gunnin mukaan. Hän laati ensimmäisen tapauskuvauksen vuonna 1883.
Marcus Gunn -vilkkuluomioireyhtymä kuuluu synnynnäisiin kallon hermotusvikoihin eli CCDD-lyhenteellä tunnettuun tautiryhmään.
Mosambik kesäolympialaisissa 2000

Mosambik osallistui Sydneyn kesäolympialaisiin vuonna 2000 neljän urheilijan joukkueella. Maan urheilijat osallistuivat yleisurheiluun ja uintiin. Maan lipunkantajana avajaisissa toimi juoksija Jorge Duvane. Mosambik saavutti kisoissa yhden kultamitalin.
Mitalistit > Kultaa

Maria Mutola - Naisten 800 metrin juoksu
Osallistujat > Uinti

Ilidio Matusse - Miesten 50 metrin vapaauinti
Tânia Anacleto - Naisten 50 metrin vapaauinti
Osallistujat > Yleisurheilu

Jorge Duvane - Miesten 800 metrin juoksu
Maria Mutola - Naisten 800 metrin juoksu
Marcus Heimonen

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 11. lokakuuta 1993 (ikä 31)
Syntymäpaikka: Vantaa, Suomi
Pelipaikka: puolustava keskikenttäpelaaja
Pituus: 179 cm
Seura
Seura: PK-35 Vantaa
Pelinumero: 55
Junioriseurat
1998–2008: VJS
2009–2010: TiPS
2010–2011: PK-35
Seurat
| Vuodet | Seura | O | (M) |
| 2012 | HIFK | 3 | (0) |
| 2012 | → PK-35/VJS (laina) | 9 | (0) |
| 2013–2014 | Honka | 18 | (0) |
| 2015 | KTP | 16 | (0) |
| 2015 | → Sudet | 3 | (0) |
| 2016– | PK-35 Vantaa | 17 | (0) |
| Yhteensä | Yhteensä | 66 | (0) |
Maajoukkue
| 2011 | Suomi U18 | 5 | (1) |
| 2011 | Suomi U19 | 2 | (0) |
| 2013 | Suomi U20 | 2 | (0) |
| 2013–2014 | Suomi U21 | 2 | (0) |
 Seurajoukkueuran tilastot kattavat vain kansalliset sarjat, päivitetty 31. elokuuta 2016.
Marcus Heimonen (s. 11. lokakuuta 1993 Vantaa) on suomalainen jalkapalloilija, joka edustaa Veikkausliigassa pelaavaa PK-35 Vantaata. Hän on pelipaikaltaan puolustava keskikenttäpelaaja, mutta pystyy myös pelaamaan oikeana laitapuolustajana.
Heimonen on Vantaan Jalkapalloseuran kasvatti. Hän siirtyi Honkaan kaudeksi 2013 pelattuaan edellisen kauden Ykköstä HIFK:ssa. Heimonen on pelannut kahdeksantoista liigaottelua. Hän palasi Vantaalle pelaamaan vuonna 2016, nyt PK-35 Vantaa -joukkueen riveihin.
Heimonen on edustanut Suomen alle 21-vuotiaiden jalkapallomaajoukkuetta.
M/S Nils Dacke

| M/S Nils Dacke |
| --- | --- |
 M/S Nils Dacke
Tyyppi:  autolautta
Lippuvaltio:  Ruotsi
Kotipaikka:  Trelleborg
IMO-numero:  9087477
MMSI-numero:  266127000
Tunnuskirjaimet:  SFVP
Aiemmat nimet:  1995– Nils Dacke
Omistaja:  TT-Line
Aiemmat omistajat:  1995– TT-Line
Rakennustelakka:  Finnyardsin Rauman telakka, Suomi
Rakennusnumero:  411
Vesillelasku:  19. toukokuuta 1995
Luovutettu:  28. marraskuuta 1995
Tekniset tiedot
Pituus:  179,3 m
Leveys:  27,53 m
Syväys:  6 m
Bruttovetoisuus:  26 790 brt
Koneisto:  4 × MaK 6M552C diesel
Koneteho:  26 kW
Nopeus:  34,26 km/h
Nopeus:  18,5 kn
Hyttejä:  323
Lastikapasiteetti:  2 428 m
Lähteet:  
M/S Nils Dacke (IMO 9087477) on TT-Linen omistama autolautta. Se on rakennettu vuonna 1995 Finnyardsin Rauman telakalla. Kuollutta painoa aluksella on 6 400 tonnia. Nils Dacke on rekisteröity Ruotsin lipun alle ja sen kotisatama on Trelleborg. Nykyään alus liikennöi reitillä Trelleborg–Travemünde.
Nils Dacken sisaralus on M/S Robin Hood.
Käyttöhistoria

19. toukokuuta 1995 alus laskettiin vesille. 28. marraskuuta 1995 alus luovutettiin TT-Linen omistukseen, joka rekisteröi aluksen Bahaman lipun alle. Kotisatamaksi tuli Nassau. 4. joulukuuta alus aloitti liikennöinnin Ruotsin Trelleborgin ja Saksan Travemünden välillä. 6. syyskuuta 2003 Nils Dacke siirtyi liikennöimään lauantaisin yhdessä sisaralus Robin Hoodin kanssa Travemünden ja Helsingborgin välille. 19. elokuuta 2004 alus siirtyi Ruotsin lipun alle. Kotisatamaksi tuli Trelleborg.
1. tammikuuta 2006 alus meni Aker Yardsin Helsingin telakalle, jossa aluksen koneistoa kunnostettiin. Tammikuun puolivälin jälkeen alus palasi takaisin liikenteeseen. 16.– 23. heinäkuuta 2006 Nils Dacke oli Öresundsvarvetin telakalla Ruotsin Landskronassa. 26. lokakuuta 2007 Kyproksen lipun alla liikennöivä matkustajarahtilaiva M/S Galileusz ajoi Nils Dacken kylkeen alusten ollessa Trelleborgissa.
Aiheesta muualla

Fakta om Fartyg – M/S Nils Dacke (ruotsiksi)
The ferry site – M/F Nils Dacke (englanniksi)
Robin Hoodista ja Nils Dackesta TT-Linen sivuilla (Arkistoitu – Internet Archive) (ruotsiksi)
M/S Norbay

| M/S Norbay |
| --- | --- |

Tyyppi:  Rahtilaiva
Lippuvaltio:  Bermuda
Kotipaikka:  Hamilton
IMO-numero:  9056595
MMSI-numero:  310362000
Tunnuskirjaimet:  ZCDD8
Aiemmat nimet:  1994– Norbay
Omistaja:  P&O North Sea Ferries
Aiemmat omistajat:  1994–1996: North Sea Ferries 1996– P&O North Sea Ferries
Rakennustelakka:  Van der Giessen-De Noord, Tamano, Alankomaat
Rakennusnumero:  962
Vesillelasku:  13. marraskuuta 1993
Luovutettu:  helmikuu 1994
Tekniset tiedot
Pituus:  166,77 m
Leveys:  23,4 m
Syväys:  5,8 m
Bruttovetoisuus:  17 464 brt
Koneisto:  2 × 9 ZA40S + 2 × 8 ZA40S Sulzer-Zgoda diesel
Koneteho:  24 320 kW
Nopeus:  40,74 km/h
Nopeus:  22 kn
Hyttejä:  114
Lastikapasiteetti:  2 040 m
Lähteet:  
M/S Norbay (IMO 9056595) on P&O North Sea Ferriesin omistama ro-ro-rahtialus. Alus on rakennettu vuonna 1994 Van der Giessen-De Noordin telakalla Alankomaissa. Kuollutta painoa laivalla on 6 722 tonnia. Norbay on rekisteröity Bermudan lipun alle ja sen kotisatama on Hamilton.
Norbayn sisaralus on M/S Norbank.
Käyttöhistoria

13. marraskuuta 1993 alus laskettiin vesille ja helmikuussa 1994 se luovutettiin North Sea Ferriesin omistukseen, joka rekisteröi sen Yhdistyneen kuningaskunnan lipun alle. Kotisatamaksi tuli Hull. Tämän jälkeen alus aloitti liikennöinnin Hullin ja Alankomaiden Rotterdamin välisessä liikenteessä. Vuonna 1996 alus siirtyi P&O North Sea Ferries omistukseen. Joulukuussa 2001 alus rekisteröitiin Bermudan lipun alle. Kotisatamaksi tuli Hamilton. 7. tammikuuta 2002 Norbay siirtyi P&O Irish Sean Liverpoolin ja Dublinin väliseen liikenteeseen.
Aiheesta muualla

Fakta om Fartyg – M/S Norbay (ruotsiksi)
The ferry site – M/F Norbay (englanniksi)
Markkinamäen tunneli

| Markkinamäen tunneli |
| --- | --- |
 Eteläisen ajotunnelin itäinen suuaukko noin kuusi viikkoa ennen moottoritien avaamista.
Alittaa:  Markkinamäki
Paikkakunta:  Loviisa
Maa:  Suomi
Koordinaatit:  60°29.57′N, 26°26.41′E
Avattu:  2014
Pituus:  470 m
Leveys:  12,45
Ajokaistoja:  4
Ylläpitäjä:  Liikennevirasto
Markkinamäen tunneli on 470 metrin pituinen tietunneli valtatie 7:llä Ruotsinpyhtäällä Loviisassa. Tunneli ja sen kautta kulkeva valtatie 7:ään kuuluva moottoritieosuus avattiin  liikenteelle syksyllä 2014. Tunnelin itäpäässä on Kymijoen haaran ylittävät Ahvenkosken sillat. Kummallekin ajosuunnalle on oma ajoneuvotunneli. Niiden vapaa korkeus on 5,20 metriä ja leveys 12,45 metriä. Ajokaistojen leveys on 2 x 3,75 metriä.
Marburgin yliopisto

Yliopiston sinetti
Marburgin yliopisto (saks. Philipps-Universität Marburg) on Saksan vanhimpia yliopistoja ja sen sanotaan olevan maailman ensimmäinen protestanttinen yliopisto. Se on perustettu vuonna 1527. Yliopistossa on 19 400 opiskelijaa ja se on noin 4 000 ihmisen työpaikka.
Yliopistossa on oikeustieteen, kauppatieteen, yhteiskuntatieteiden, psykologian, protestanttisen teologian, historian ja kulttuurintutkimuksen, taiteentutkimuksen, matematiikan, fysiikan, biologian, maantieteen, kemian, farmasian, lääketieteen sekä kasvatustieteen tiedekunta.
Aiheesta muualla

Wikimedia Commonsissa on kuvia tai muita tiedostoja aiheesta .
Marburgin yliopiston verkkosivut
Manuselan kansallispuisto

| --- | --- |
Sijainti:  Molukit, Indonesia
Pinta-ala:  1 890,0 km2 
| --- | --- |
Tyyppi:  Indonesian kansallispuisto 
Perustettu:  1997 
muokkaa - muokkaa wikitekstiä - muokkaa Wikidataa
Manuselan kansallispuisto sijaitsee Seramin saarella, Molukkien saaristossa Indonesiassa. Suojelualue on 1 890 km² kokoinen ja kattaa saaresta 11 prosenttia. Puisto on metsäinen ja suojelee erilaisia metsätyyppejä vuoristosademetsiin saakka. Binaiya on puiston korkein huippu ja yltää 3 027 metriin merenpinnasta. Puiston kallioperä on suurelta osin kalkkiveä, joka muodostaa laajoja karstimaisemia. Goa HatuSakan luolamuodostelma on tämän hetkisen tiedon mukaan syvin luola koko Indonesiassa.
Eläimistö

Seramilla on huomattavan paljon endeemisiä lintulajeja, joiden suojelussa tämä puisto on ensisijainen. Manuselassa elää 14 Seramille endeemistä tai lähes endeemistä lintulajia: sininiskaluri, molukkienkakadu, seraminluri, etelämolukkienkalastaja, seraminkaljumesikko, seraminvihermesikko, seraminrilli, harmaahuppurilli, ja seraminkäpinkäinen, seraminkuhankeittäjä, seramintornipöllö, seraminmonarkki, seraminkuningaskottarainen, molukkienkukastaja.
Seramin saaren nisäkäslajisto on sekoitus aasialaisia lajeja (jyrsijöitä ja lepakoita) ja australialaisia pussieläimiä. Manuselan alue on ainoa maailmassa, jossa on tavattu salaperäistä seramsaarenpussimäyrää (Rhynchomeles prattorum). Laji kuvattiin seitsemästä yksilöstä, jotka pyydystettiin alueelta vuonna 1920 ja on sukunsa ainoa laji. Tämän jälkeen lajia ei tiettävästi ole havaittu, mutta Seramin eläimistö on niin huonosti tunnettua, että on täysin mahdollista, että laji on edelleen elossa.
Melomys fraterculus-banaanirotta on ison metsähiiren kokoinen jyrsijä, jota ei myöskään tavata muualla.
Suojelu ja uhat

Ensimmäiset suojelualueet Manuselan vuoristossa perustettiin 1972. Alueella 1978 tehtyjen kartoitusten perusteella ehdotettiin alueiden yhdistämistä yhdeksi suureksi kansallispuistoksi, joka sitten perustettiin vuonna 1997. Seramin metsäala on vähentynyt nopeasti ja laittomia hakkuita on tapahtunut myös kansallispuiston alueella. Molukkienkakadu on arvostettu lemmikkieläin ja niiden laiton pyynti luonnosta uhkaa koko lajin luonnonvaraista kantaa. Manuselan kansallispuistoa pidetään lajin vahvana alueena.
Asutus

Manuselan kansallispuiston alueella on useita kyliä. Perinteisesti alueella on asunut paikallisen malaijilais-polynesialaiskielen, manuselan, puhujia.
Maailman nälkäpäivä

Nälkiintyneitä intialaisia
Maailman nälkäpäivä on Yhdistyneiden kansakuntien elintarvike- ja maatalousjärjestön, FAO:n ensimmäistä kertaa 1979 julistama kansainvälinen vuosipäivä, jolloin kohdistetaan huomio maailman nälkään näkeviin ja elintarvikekysymyksiin. Sitä vietetään FAO:n perustamisen vuosipäivänä, 16. lokakuuta.
Aiheesta muualla

Wikimedia Commonsissa on kuvia tai muita tiedostoja aiheesta .
http://www.fao.org/getinvolved/worldfoodday/en/ (Arkistoitu – Internet Archive) (englanniksi)
Maailman nälkäpäivä muistuttaa nälkäisten kasvavasta määrästä  16.10.2008. Yle.fi. Viitattu 19.6.2011.[vanhentunut linkki]
Marcus Hahnemann

Marcus Hahnemann.
Marcus Hahnemann (s. 15. kesäkuuta 1972 Seattle, Washington, Yhdysvallat) on uransa lopettanut yhdysvaltalainen jalkapallomaalivahti.
Hahnemann aloitti ammattilaisuransa vuonna 1994 Seattle Soundersin joukkueessa. Kolme vuotta myöhemmin hän siirtyi Major League Soccer -liigan Colorado Rapidsiin. Vuonna 1999 hän teki sopimuksen Englannin 1. divisioonassa pelanneen Fulhamin kanssa. Fulhamissa Hahnemann ei saanut peliaikaa, vaan lainattiin vuonna 2000 ensin Rochdaleen ja sitten Readingiin, jonne hän myöhemmin siirtyi pysyvästi. Hahnemann on ollut Readingin ykkösmaalivahti siitä lähtien. Hän on noussut Readingin kannattajien suosioon muun muassa heittämällä pelipaitansa joka ottelun jälkeen katsojille. Kun joukkueen johto kielsi Hahnemannia tekemästä tätä säästösyihin vedoten, hän alkoi ostaa paitansa omilla rahoillaan ja jatkoi tapaansa. Vuonna 2006 kauden päätteeksi hänet valittiin Mestaruussarjan tähdistökentälliseen Readingin noustessa Valioliigaan.
Kesällä 2009 Hahnemann siirtyi ilmaiseksi Readingista Mestaruussarjan kaudella 2008-09 voittaneeseen Wolverhampton Wanderersiin, joka myös nousi Englannin Valioliigaan kaudeksi 2009-10. Hahnemanin on tarkoitus toimia ohjaajana Wolvesin nuoremmille maalivahdeille Wayne Hennesseylle ja Carl Ikemelle. Aikaisemmin Wolves oli hankkinut kokeneen 26-vuotiaan serbialaisen Nenad Milijašin keskikentälle Belgradin Punaisesta Tähdestä. Hahnemann teki Wolvesin kanssa vuoden mittaisen sopimuksen.
Hahnemann pelasi Yhdysvaltain maajoukkueessa ensimmäisen kerran vuonna 1994. Hänet nimettiin maajoukkueeseen Saksan MM-kisoihin 2006.
Martti Lappalainen (musiikinopettaja)

Martti ”Mape” Lappalainen (22. lokakuuta 1941 Kokkola – 5. kesäkuuta 2011 Tammisaari, Raasepori) oli suomalaisen jazzmusiikin merkittävimpiä vaikuttajia ja April Jazzin johtaja. Hän sai vuonna 1986 Jazzliiton Yrjö-palkinnon.
Lappalainen valmistui 1968 Sibelius-Akatemiasta musiikinopettajaksi ja toimi sen jälkeen musiikinopettajana Tapiolan Yhteiskoulussa. Vuonna 1969 hän perusti kouluun Tapiolan Yhteiskoulun Big Bandin (myöhemmin Tapiola Big Band) ja vuonna 1980 sen rinnalle Espoo Big Bandin. Hän perusti 1987 pääkaupunkiseudun suurimpiin jazztapahtumiin nousseen April Jazzin, jonka johtaja hän oli kuolemaansa saakka.
”Herra Tapiolaksi” mainittu Lappalainen on valittu Espoon kaupungin kunniakansalaiseksi merkittävänä espoolaisena, ja vuonna 2010 kaupunkitoimittajat valitsivat hänet Vuoden kaupunkilaiseksi.
Marburg-Biedenkopfin piirikunta

Marburg-Biedenkopfin piirikunta (saks. Landkreis Marburg-Biedenkopf) on piirikunta Saksan Hessenin osavaltion Gießenin hallintopiirissä. Piirikunnan pinta-ala on 1 262,37 neliökilometriä, ja siihen kuuluu 22 kuntaa. Vuoden 2020 lopussa piirikunnan väkiluku oli 245 903 asukasta. Alueen maisemalle on ominaista matala vuoristo, suuret metsät ja Lahn-joki, joka virtaa piirikunnan läpi lännestä kaakkoon.
Marburg-Biedenkopfin piirikunta ja sen kunnat.
Piirin keskus on Marburgin yliopistokaupunki, jossa on yli 70 000 asukasta. Muita merkittäviä kaupunkeja ovat Gladenbach ja entinen pääkaupunki Biedenkopf, jotka molemmat sijaitsevat alueen länsiosassa Hessenin Hinterlandissa. Merkittäviä ovat myös Kirchhain ja liikekeskus Stadtallendorf.
Aiheesta muualla

Kuvia tai muita tiedostoja aiheesta Marburg-Biedenkopfin piirikunta Wikimedia Commonsissa
Piirikunnan verkkosivut (saksaksi)
Hessenin piirikunnat ja piirivapaat kaupungit
Bergstraße
Darmstadt
Darmstadt-Dieburg
Frankfurt am Main
Fulda
Gießen
Groß-Gerau
Hersfeld-Rotenburg
Hochtaunuskreis
Kasselin kaupunki
Kasselin piirikunta
Lahn-Dill-Kreis
Limburg-Weilburg
Main-Kinzig-Kreis
Main-Taunus-Kreis
Marburg-Biedenkopf
Odenwaldkreis
Offenbach am Main
Offenbachin piirikunta
Rheingau-Taunus-Kreis
Schwalm-Eder-Kreis
Vogelsbergkreis
Waldeck-Frankenberg
Werra-Meißner-Kreis
Wetteraukreis
Wiesbaden
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: de:Landkreis Marburg-Biedenkopf
Käännös suomeksi
Martin Motnik

| Martin Motnik |
| --- | --- |
 Martin Motnik Kuopiossa 11.6.2022
Henkilötiedot
Syntynyt: 10. marraskuuta 1972 (ikä 51) Ludwigshafen, Länsi-Saksa
Ammatti:  muusikko, lauluntekijä
Muusikko
Tyylilajit:  metallimusiikki, jazz, rock
Soittimet:  bassokitara
Yhtyeet:  Darkseed, Eisbrecher, Accept
Aiheesta muualla
www.martinmotnik.com
  [ Muokkaa Wikidatassa ] [ ohje ]  
Martin Motnik  (s. 10. marraskuuta 1972 Ludwigshafen, Saksa) on saksalainen basisti, studiomuusikko ja lauluntekijä, joka tunnetaan parhaiten heavy metal -yhtyeen Acceptin basistina. Hän on soittanut myös yhtyeissä Darkseed, The Roxx ja Eisbrecher.
Motnik on tehnyt kaksi soololevylevyjä. Levyillä on instrumentaalikappaletta, joiden tyyli vaihtelee melodisesta rockista aina jazziin ja klassiseen musiikkiin.